ভালোবাসা আদরে মাখা হানিমুনের ছবি শেয়ার করলেন সিন্ধু

ওয়েব ডেক্স: ভেঙ্কট দত্ত সাইয়ের (Venkata Datta Sai) সঙ্গে সবে সবে বিয়ে সেরেছেন পি ভি সিন্ধু (PV Sindhu)। বিয়ে থেকে রিসেপশনের ছবি সকলের সঙ্গে ভাগ করে নিয়েছেন ভারতীয় এই ব্যাটমিটন তারকা। এবার ভেঙ্কট দত্ত সাইয়ের সঙ্গে ভালোবাসায় মাখা হানিুমুনের ছবি শেয়ার করেন পি ভি সিন্ধু। ছবিতে দেখা গিয়েছে স্ত্রীকে সোহাগে আদরে ভরিয়ে দিয়েছেন ভেঙ্কট। ভালবাসায়-ভরা সিন্ধু এবং ভেঙ্কট দত্ত সাইয়ের ছবি দেখে আপ্লুত তাঁর অসংখ্য অনুরাগী।

গত ২২ ডিসেম্বর সাতপাকে বাঁধা পড়েছিলেন পিভি সিন্ধু এবং ভেঙ্কট দত্ত সাই। রাজস্থানে চার হাত এক হয়েছিল এই তারকা দম্পতির। হায়দরাবাদে হয়েছিল বিয়ের রিসেপশন।এবার হানিমুনের কিছু ছবি ইনস্টাগ্রামে পোস্ট করলেন ব্যাডমিন্টন তারকা। সিন্ধু যে ছবিগুলি পোস্ট করেছেন সেখানে দেখা যাচ্ছে চারিদিকে সাদা তুলোর মতো বরফ তার মধ্যে এক সমুদ্র নীল রঙের পোশাক পরে দাঁড়িয়ে রয়েছেন নব দম্পতি। একদিকে তারকা খেলোয়াড় পরে রয়েছেন সমুদ্র রঙের একটি গাউন এবং ভেঙ্কট পরে রয়েছেন একটি আকাশি রঙের শার্ট সঙ্গে সাদা প্যান্ট। অন্য একটা ছবিতে দেখা গিয়েছে, ভালোবাসা সিন্ধুর গালে চুমু এঁকে দিচ্ছেন ভেঙ্কট। অন্য একটি ছবিতে দেখা গিয়েছে,চারিদিকে সাদা বরফ তারমধ্যে পাতাহীন গাছ রয়েছে। গাছের সামনে দাঁড়িয়ে নব দম্পতি। ছবিতে দুজনকেই প্রাণ খুলে হাসতে দেখা যায়। বরফের মধ্যে গাউন পরে বসে রয়েছেন সিন্ধু সামনে দাঁড়িয়ে ভেঙ্কট।